open-index/open-wikipedia-markdown huggingface dataset:
Helmer Dahl

**Helmer Hartmann Dahl** (født 17. juni 1908 i Sarpsborg, død 29. mars 1999) var en norsk teknolog, kjent som «radiolinjenes far».

Etter uteksaminering som sivilingeniør fra elektroteknisk avdeling ved NTH (1931) var han teknisk assistent i svakstrøm og radioteknikk samme sted (1931–37). Han gikk deretter til Chr. Michelsens Institutt og arbeidet med Olaf Devik i utviklingen av navigasjonsmetoder for kysten (1938–42), samt hadde forskeropphold hos fysikeren Sir Edward Victor Appleton ved Cambridge University.

Under krigen rømte han med familie fra Sotra via Shetland til England (1942), der han ved hjelp av Bjarne Thorsen fikk innpass som radarforsker ved *Admirality Signal Establishment*. Dahl ble kaptein i det norske flyvåpenet (1942) og major (1945), og han satt i det London-ledete Forsvarets Overkommandos Tekniske Utvalg (FOTU, 1942-45).  Der utredet de etableringen av Forsvarets forskningsinstitutt (1946) der Dahl ble ansvarlig for radar-avdelingen (1946–49). 
I England fikk han inspirasjon til utviklingen av radiolinje-samband med mikrobølge, som ble spiren til Nera, og viktig i utviklingen av Televerket og dets forskningsinstitutt.

Allerede i 1952 ble han Kommandør av St. Olavs Orden.
Senere ble Dahl i ledelsen ved Chr. Michelsens Institutt en tid, og ledet Hovedkomiteen for Norsk Forskning.
Han fokuserte mer på de kulturelle sider av teknologi og satt blant annet i styret for Norsk rikskringkasting (1946–1970), samt i styret for Norges Teknisk-Naturvitenskapelige Forskningsråd (1955–64). Videre etablerte han Norsk Teknologihistorisk forum, og var æresmedlem i Norske Sivilingeniørers Forening (1984).
Han var en mye brukt foreleser i teknologihistorie ved NTH og ble æresdoktor (1995).

## Heder
* Kommandør av St. Olavs Orden (1952)
* Æresdoktor ved NTNU (1995)

## Utgivelser
* *Teknikk, kultur og samfunn. Om egenart i Europas vekst* (1983)

## Referanser
Isterdalen

**Isterdalen** er et dalføre i Rauma kommune i Møre og Romsdal. Den går omtrent 10 km fra Åndalsnes i nord til Stigrøra (toppen av Trollstigen) i sør. Gjennom dalen renner elva Istra. Det er en sidedal til Romsdalen og elvene løper sammen like ved Åndalsnes. Det er en utpreget u-dal med bratte, regelmessige dalsider og flat dalbunn, dalen ender i en bratt og markert dal-ende der Trollstigen går opp. Skogen går 300-500 oppover de bratte dalsidene. Midtre del av dalføret er nokså flatt og der elven Istra flyter rolig og danner meander. Nedre del av dalen er oppdyrket og bebygget, mens øvre del er lite påvirket av mennesker bortsett fra Trollstigen.

Dalbunnen er et tykt lag løsmasse og ved munningen lengst nord består løsmassene for en stor del av sand avsatt av breelver. Ved samløpet mellom Isterdalen og Romsdalen er det store terrasser av sand og andre løsmasser. Lengst i nord er dalen ganske bred og er oppdyrket til jordbruksformål. Brønnsletta er et større boligområde. Midt i dalen ligger Trollstigen Camping og Gjestegård, omgitt av et større skog og myrområder der husdyr beiter om sommeren. Lengst i sør er dalen smalere og består av blandet løvskog og de bratte liene består av mye stein (steinur) som har falt ned fra fjellet. 

Fylkesvei 63 går gjennom Isterdalen. Trollstigvegen ligger lengst inn i dalen og går opp Stigrøra.  Den har elleve hårnålssvinger, hver med en radius på cirka 10 meter. Omtrent midtveis går en bro over den 180 meter høye Stigfossen. Trollstigvegen er en av Norges mest besøkte turistattraksjoner.

Isterdalen er omkranset av flere høye fjell på godt over 1000&nbsp;meter. Blant de mest kjente er Dronninga, Kongen og Bispen på vestsiden av dalen. Disse og andre fjell langs Isterdalen har mange klatreruter. Mot øst ser en «baksiden» av Trolltindene med Trollveggen. 

## Referanser


## Eksterne lenker
*
Harald Bodøgaard

**Harald Bodøgaard** (født 22. mai 1958 i Bodø) er en norsk billedhugger. Han er kjent for sine skulpturer i stein. Han kombinerer mellom stein og stål, men lager også mosaikk i glass og akryl. Han eier og driver Galleri Bodøgaard, som ble startet av hans far, Oscar Bodøgaard.

## Utdanning
Harald Bodøgaard er utlært møbelsnekker fra Oscarsborg videregående skole i Narvik. Han tok deretter Statens lærerskole i forming, Blaker og ble faglærer i forming. Deretter tok han grunnutdanning for billedkunst og kunsthåndverk ved Svolvær videregående skole i Kabelvåg før han i 1985-1987 gikk på skulpturavdelingen på Statens kunstakademi i Oslo. I 1990-1991 hadde han mesteratelier samme sted. Han har hatt studiereiser til de fleste europeiske land, men også til Egypt, Thailand, Brasil og USA. 

## Utsmykninger
* Salten krematorium
* TFDS Hurtigruteskipet Midnatsol   2003 
* Hålogalandssykehuset Stokmarknes, Vesterålen DPS, avd. Straume, Straumsjøen og allmennpsykiatrisk avdeling, Stokmarknes,  2003 
* Luftfartsmuseet, Bodø; minnesmerke, *Til minne om alle som har gitt sitt liv i fredstid*, Luftforsvaret 2001 
* Bodø Havneterminal, minnesmerke over hurtigruteskipet "Prinsesse Ragnhild"  2000 
* Norsk Hydro avd. HYDRO AGRI Glomfjord, vannskulptur 2000 
* Løp Hovedgård, Bodø – Minnesmerke over maleren Adelsteen Normann, 1848-1918   2000 
* Sentrumstangenten Tromsø, tunnelutsmykking, Statens vegvesen, Troms  1999 
* Museumsparken Tromsø, utforming av friskluftinntak til trafostasjon, Troms Kraft AS 1998 
* Telenor adm. bygg Bodø 1988 og 1992, Rådhuset, Bodø kommune 1992, Bodø kulturhus, by-jubileumsgave fra Nordland fylkeskommune 1991 Bodø Politihus 1997, Bodø Kulturhus, minnerelieff Laurits Larsen 1994, 
* Gravdal Barnehage, Vestvågøy kommune 1992 
* Brønnøy kommunale administrasjonsbygg, Brønnøysund 1992 
* NSB stasjonsbygning, Mo i Rana 1989 
* Ringvassøy kirke, Karlsøy kommune 1989 
* Rognan kommunepark, minnesmerke over Trygve Hoff, Saltdal kommune 1989 

## Eksterne lenker
* Harald Bodøgaards hjemmeside
Peresopnytske-evangeliene

**Peresopnytske-evangeliene** (ukrainsk: Пересопницьке Євангеліє) er et østslavisk manuskript. Manuskriptet ble laget i perioden 1556–1561 ved to klostre i Volhynia i dagens Ukraina, og er den eldste kjente oversettelsen av evangeliene til rutensk.

Manuskriptet omfatter de fire evangeliene, og har ornamenter i glagolitt–tegn. Peresopnytske-evangeliene er oversatt fra kirkeslavisk. Selve manuskriptet er overdådig dekorert, og viser trekk fra både den italienske renessansen, Bysants og lokale ukrainske tradisjoner.

Peresopnytske-evangeliene anses som en svært viktig del av den ukrainske kulturarven, noe som illustreres av at landets presidenter sverger embetseden på manuskriptet. Manuskriptet tilhører nasjonalbiblioteket i Kyiv.
## Eksterne lenker
* Peresopnytsia Gospel; Encyclopedia of Ukraine
Charles Messier

**Charles Messier** (født 26. juni 1730 i Badonviller, død 12. april 1817 i Paris) var en fransk astronom og *kometjeger*. Han er best kjent for sin liste over stjernetåker og stjernehoper – den såkalte Messiers katalog.

## Liv og virke
### Bakgrunn
Messiers fødeby Badonviller var hovedstad i fyrstedømmet Salm. Han var det sjette av tolv barn av tjenestemannen Nicolas Messier. Seks av hans søsken døde som barn. Hans interesse for astronomi ble vakt allerede i 1744, da han kunne observere den store sekshalede kometen C/1743 X1.

### Karriere
Messier startet karrieren som assistent for en annen fransk astronom &ndash; Joseph-Nicolas Delisle, i 1751. I forbindelse med forutsigelsen av Halleys komets tilbakekomst i 1758 ble Messier interessert i kometer, og var året etter blant de første som observerte den. I alt oppdaget Messier minst 13 kometer og gjenoppdaget eller var uavhengig «medoppdager» av ytterligere syv kometer. 

I 1758 antok Messier feilaktig at Krabbetåken var en komet. For å unngå lignende feil i fremtiden, og dermed lette arbeidet med å lete etter kometer, påbegynte han sin berømte katalog. Krabbetåken ble dermed det første objektet (M1) i Messiers katalog. 

I dag er det ingen som husker kometene Messier oppdaget, men han er udødeliggjort gjennom galaksene som har fått *M* i navnet sitt etter ham. Mest kjent er nok galaksen M87 i sentrum av Virgo-hopen.

Hans kones begravelse fralurte ham viktig tid til kometjakt, slik at Jacques Montaigne ble den som fikk øye på den aktuelle kometen i stedet. Da en kondolerende gjest uttrykte sin medfølelse i anledning konens død, skal Messier fortvilt ha sagt: «Jeg hadde oppdaget tolv, hvorfor skulle Montaigne frarøve meg den trettende!» Trolig var det gjestens ansiktsuttrykk som røpet at han hadde sagt noe galt, for han rettet seg selv forskrekket: «Akk, den stakkars kvinnen!» 

Et stjernebilde var oppkalt etter Messier. Det lå ved siden av et stjernebilde som også er blitt avskaffet, kalt «Rangifer reinsdyret».

## Se også
* Messierobjekt

## Referanser


## Eksterne lenker
* Biografi over Charles Messier
* *Lademanns ASTRONOMI-leksikon 1-2*, 1979. ISBN 87-15-07356-4
Rakel (fornavn)

:*For den bibelske skikkelsen, se [[Rakel (bibelsk person)]]*

**Rakel** og **Rachel** er kvinnenavn som betyr «søye» på hebraisk. I Bibelen var Rakel gift med Jakob og var mor til Josef og Benjamin.

Andre vanlige former av navnet er: *Raquel* (spansk), *Rakul* (færøysk), *Rachel* (engelsk og tysk) og *Raakel* (finsk).

## Etymologi
*Rakel* er en nordisk form av *Rachel*.

## Utbredelse
*Rakel* er nevnt i 44 vers i Bibelen, og er dermed blant de ti oftest nevnte kvinnenavnene i Bibelen.

*Rachel* var et vanlig navn i England fra 1600-tallet.

*Rachel* var et populært navn i USA på 1800-tallet og igjen fra slutten av 1900-tallet.

Navnet *Rakel* var vanlig i Norge fra 1880- til 1920-årene og hadde en popularitetstopp med 0,4 % i 1903.

|}

## Kjente personer med navnet
Personene i listen er ordnet kronologisk etter fødselsår.
* Rachel Carson (1907–1964), amerikansk zoolog og biolog
* Raquel Welch (1940–2023), amerikansk skuespiller
* Rachel Corrie (1979–2003), amerikansk fredsaktivist

## Referanser


## Eksterne lenker
*
Denaturering

**Denaturering** er at man endrer de opprinnelige egenskapene til et stoff slik at det blir gjort ubrukelige for visse formål. Noen slike prosesser forekommer naturlig, andre kan skyldes menneskelig påvirkning.

En vanlig denaturert vare er denaturert sprit. Spriten (alkoholen i tilnærmet ren form) tilsettes kjemisk nært beslektede stoffer, med omtrent samme kokepunkt, som skal gjøre den udrikkelig og vanskelig å redestillere, men uten å ødelegge bruksegenskapene som rense- og desinfeksjonsmiddel. I daglighandel er den farget rødlig som varsel, men kan fås uten farge dersom fargestoffet ville gjort anvendelsen umulig. I Danmark farges den denaturerte spriten blå.

En annen kjent prosess er at proteiner blir denaturert ved høy temperatur slik at proteinets vannbindingsevne synker etterhvert som temperaturen øker. 
Når for eksempel enzymer denaturerer, mister de sin opprinnelige form, molekylenes oppkveiling blir ødelagt. De "retter seg ut", og det fører til at de ikke kan utføre sine livsviktige oppgaver. 

Andre denatureringsprosesser er mer kjemisk avanserte. Følgende prosesser kan føre til denaturering:
*Visping (eggehvite)
*Varme
*Urinstoff (karbamid) i høy konsentrasjon
*Guanidinsalter
*Anion- og kationsåper
*pH-ekstremer
*Vannoppløselige organiske oppløsningsmidler
*Ultrafiolett stråling
*Fotooksidasjon

## Referanser
Slaget ved Kulikovo

**Slaget ved Kulikovo** den 8. september 1380 stod mellom en russisk og en tartar-mongolsk hær. Slagstedet ligger i det som i dag er Tula oblast, og slaget endte i russisk seier.

Etter mongolenes invasjon av Russland under Batu Khan på 1200-tallet var Den gylne horde blitt den dominerende makten i Russland. Under mongolenes styre var Storfyrstedømmet Moskva blitt den viktigste russiske staten, og da tartaren Mamai var blitt khan ønsket han å demonstrere sin makt ved å sende en hær mot Moskva i 1378. Denne hæren ble slått av moskovittene, og to år senere gikk Mamai personlig i felten for å ta hevn over russerne.

Moskovittene var ledet av Dmitrij Donskoj, helten fra seieren to år i forveien. Mongolene hadde denne gangen alliert seg med Fyrst Oleg av Rjazan og storfyrst Vladislav II Jagiello av Litauen, og Dimitrij besluttet derfor å angripe mongolene før de kunne samle styrkene med sine allierte.

Ifølge eposet Zaponsjtsjina hadde Dimitrij 150&nbsp;000 mann til rådighet mot mongolenes 300&nbsp;000. Disse tallene er urealistisk høye, og de faktiske styrkene var nok nærmere halvparten.

Legenden sier at slaget åpnet med en duell mellom russeren Alexandr Peresvet og mongolen Temir-murza, der begge skal ha dødd. Det faktiske slaget varte i tre timer, der russerne greide å holde mongolene tilbake. Etter en overraskende flankemanøver av Vladimir den modige tippet seieren i russisk favør, og Mamai måtte flykte til Krim der han senere ble drept.

Den russiske seieren ble begynnelsen på slutten av tartarenes grep om Russland, og ble også en viktig samlende faktor blant de russiske fyrstedømmene.
Kurgan-hypotesen

**Kurgan-hypotesen** eller Kurganteorien er det mest aksepterte forslaget av flere forklaringer på opprinnelsen og spredningen av indoeuropeiske språk. Den postulerer at folket fra den arkeologiske kurgankulturen på den pontiske steppen var de mest sannsynlige utøverne av urindoeuropeisk språk, forløperen til indoeuropeiske språk. Begrepet er avledet fra kurgan (курган), et tyrkisk lånord i russisk for en gravhaug.

Denne hypotesen ble først fremmet på 1950-tallet av den litauisk-amerikanske arkeologen Marija Gimbutas, som benyttet begrepet for å gruppere ulike kulturer, inkludert Jamnakulturen (eller Gropgravkulturen) og dens forløpere. David Anthony har imidlertid benyttet kjernen i Jamnakulturen og dets forhold til andre sivilisasjonskulturer som referansepunkt.

Marija Gimbutas definerte «Kurgankulturen» som komponert av fire etterfølgende perioder hvor den eldste (Kurgan I) inkluderte Samara- og Seroglazovka-kulturene ved regionen Dnepr/Volga i kobberalderen (tidlig i 4. millennium f.Kr.). Disse kulturene var nomader som drev pastoralt landbruk, og som i henhold til modellen, ved tidlig i 3. millennium f.Kr. hadde ekspandert over hele den pontisk-kaspiske steppe og inn i østlige Europa.

Den effektive spredningen av indoeuropeiske språk tillegges deres bruk av hester, som gjorde at de kunne effektivt forflytte seg over de vidstrakte steppene i østlige og sentrale Europa og underlegge seg disse områdene i før-romersk tid.

## Se også
* Skyterne

## Referanser


## Litteratur
* Anthony, David W. (2007): ''The Horse, the Wheel, and Language: How Bronze-Age Riders from the Eurasian Steppes Shaped the Modern World'', Princeton University Press, ISBN 0-691-05887-3
* Spretnak, Charlene (2011): «Anatomy of a Backlash: Concerning the Work of Marija Gimbutas» (PDF) i: *Journal of Archaeomythology*

## Eksterne lenker
* ''The Indo-Europeans'', *Human Journey*
The Bassmachine

***The Bassmachine*** er det første albumet til den svenske artisten Basshunter. Det ble sluppet på internett i 2006.

## Sporliste
#«The Bassmachine» – 2:22
#«The Big Show» – 5:36
#«The True Sound» – 5:25
#«Train Station» – 5:45
#«Contact by Bass» – 3:53
#«Syndrome de Abstenencia» – 6:34
#«The Warpzone» – 5:34
#«Bass Worker» – 6:14
#«Transformation Bass» – 5:03
#«Fest Folk» – 4:34
## Referanser


## Eksterne lenker
*
Jesper Hoel

**Jesper Hoel** (født 6. mars 1987) er en norsk  sportskommentator som kommenterer ishockey på TV2 Sport og er tidligere ishockeyspiller.

## Karriere
Jesper Hoel begynte å spile hockey på Vålerenga i 2007 deuterte han på a-laget i «UPC ligaen». Han har også spilte for Manglerud Star, Comet Halden, Sparta og  Vålerenga. Hans posisjon var center.  

## Klubber

* 2004-2007	– Vålerenga 				
* 2007-09 –	 Comet Halden						
* 2009-10 –	 Sparta Sarpsborg							
* 2010-15 –	 Vålerenga 
* 2014-19 – Manglerud 

## Referanser


## Eksterne lenker
*
Tor Even Svanes

**Tor Even Svanes** (født 15. september 1978 i Tjøme) er en norsk forfatter.

Han debuterte i 2006 med *Den andre sønnen,* en bredt anlagt historisk roman med handlingen lagt til Sardinia i årene før andre verdenskrig. I 2011 kom *Hotel Eldorado*, en roman hvor ulike elementer av etterkrigstidens Norge flettes inn i hverandre. Svanes tredje roman *Til Vestisen* kom ut 2016 på Cappelen Damm.  

Svanes er utdannet cand. philol fra Universitetet i Oslo og var tidligere tilknyttet Senter for studier av Holocaust og livssynsminoriteter (HL-senteret). Han kombinerer i dag arbeid med medisinsk forskningsetikk ved UiO, med skriving.

## Bibliografi
* *Den andre sønnen*, roman, Cappelen (2006)
* *Hotel Eldorado*, roman, Schibsted (2011)
* *Til Vestisen*, roman, Cappelen Damm (2016)

## Kilder
*Presentasjon av Tor Even Svanes i Forfatterkatalogen på Forfattersentrums nettsider

## Eksterne lenker
* Om Tor Even Svanes fra CappelenDamm
Eivind Buene

**Eivind Buene** (født 1973) er en norsk samtidskomponist.

## Biografi
Eivind Buene ble født i Oslo den 7. september 1973. Fra 1992 til 1998 studerte han komposisjon og pedagogikk ved Norges musikkhøgskole, og fra 1999 til 2000 var han fast ansatt komponist hos Oslo Sinfonietta. Siden dette har han vært freelancekomponist med base i Oslo, og fra 2006 til 2007 var han også fast komponist for Kristiansand Symfoniorkester. Buene har blant annet skrevet musikk for Ensemble Intercontemporain, Birmingham Contemporary Music Group, Fondation Royaumont og mange norske orkestre og ensembler.

Buene arbeider også med jevne mellomrom med improviserende musikere, og utvikler nye arbeider i skjæringspunktet mellom improvisasjon og klassisk notasjon. Han fikk Spellemannprisen 2012 i klassen komponist for Cikada-utgivelsen *Possible Cities/Essentials Landscapes*, Edvard-prisen 2015 i klassen samtid for verket *Blue Mountain* og har fått Musikkforleggerprisen to ganger, i 2024 for «Doubles» og 2026 for *Untitled (Horizons)*.

I tillegg til sitt kompositoriske virke har Buene skrevet tre romaner, *Enmannsorkester* (2010), *Allsang* (2012) og *Oppstandelse* (2016) samt essaysamlingen *Dobbeltliv* (2014).

I tidsrommet 2015-2019 innehar Buene en stilling som førsteamanuensis ved Norges musikkhøgskole.

I 2011 giftet han seg med kunstner og journalist Charlotte Thiis-Evensen (1968–).

## Produksjon
Utvalg av Eivind Buenes produksjon ordnet etter besetning.

### Verker for større orkestre

### Verker for mindre ensembler

### Kammermusikk

### Verker for strykere

### Verker for blåsere

### Verker for soloinstrumenter

### Vokalmusikk og opera

### Verker med elektronikk eller andre medier

## Diskografi

## Bibliografi
* *Enmannsorkester* – roman, 2010 ISBN 978-82-02-31909-0
* *Allsang* – roman, 2012
* *Dobbeltliv* – essays om musikk og litteratur, 2014
* *Oppstandelse* – roman, 2016

## Priser
* Spellemannprisen 2012 i klassen komponist for *Possible Cities/Essentials Landscapes* (utgitt av Cikada)
* Edvard-prisen 2015 i klassen samtid for *Blue Mountain*
* Musikkforleggerprisen 2024 i klassen årets verk  – klassisk/samtidsmusikk for «Doubles».
* Musikkforleggerprisen 2026 i klassen årets verk - liten ensemble for *Untitled (Horizons)*

### Nominasjoner
* Nominert til Edvard-prisen 1999 i klassen samtidsmusikk - mindre verk for *Deaths and Entrances* (saksofonkonsert)
* Nominert til Edvard-prisen 2001 i klassen samtidsmusikk, stor besetning for *Exposé/Intermezzo/Symposium*
* Nominert til Edvard-prisen 2005 i klassen samtidsmusikk *Assymmetrical music*
* Nominert til Musikkforleggerprisen 2020 i klassen årets verk – klassisk/samtidsmusikk for «Schubert singt II»
* Nominert til Musikkforleggerprisen 2022 i klassen årets verk – klassisk/samtidsmusikk for «Personal Best»
* Nominert til Norsk Komponistforenings Årets verk 2025 for *Doubles*

## Referanser


## Eksterne lenker
* 
* 
* Medlem av Norsk Komponistforening 
*Musikkmanesjen: Eivind Buene – NRK-opptak fra Nasjonalbibliotekets arkiver
*Verkliste fra NB noter
Anti-luftskytsmerket for Luftwaffe

**Anti-luftskytsmerket for Luftwaffe** (*Flak-Kampfabzeichen der Luftwaffe*) er en tysk militær utmerkelse.

## Historie
Merket ble introdusert av Hitler og Hermann Göring 10. januar 1941, og var tiltenkt luftvernartilleri personell i Luftwaffe i det tredje rike.

## Design
Merket ble designet av Ernst Peekhaus, og består av en oval stående krans laget av ekeblader. I senter er en 88mm luftvernkanon med løpet pekende opp mot høyre. Øverst er en ørn med vingene utspredd og siden til, med et hakekors i klørne. Merket ble i begynnelsen laget i buntmetall, men kom senere i sink. Hele merket er sølvfarget

## Kriterier
Merket ble utdelt etter at man oppnådde 16 poeng etter et system:
* 1 poeng ved oppdage fiendtlig innkommende fly og følge det med lys til neste lys-gruppe
* 2 poeng ved å bistå til nedskyting av fiendtlig fly
* 4 poeng ved å skyte ned fiendtlig fly uten assistanse
Kommandøren på et batteri kunne få tildelt merket hvis halvparten av personellet hadde fått det. Det kunne også bli utdelt ved utmerket lederskap eller spesiell heltemodig eller utmerket utførelse av tjenesten.

## Se også
* Liste over tyske militære utmerkelser 1933-1945

## Kilder
* Wehrmacht-Awards – Flak Badge
Tor Gunnar Riise

**Tor Gunnar Riise** (født 13. august 1951, Bardu) er en naturmaler fra Bardu i Indre Troms.

Riise maler naturalistiske landskapsbilder, med flesteparten av motivene fra Nord-Norge. Han er selvlært maler og fotograf som har hatt flere utstillinger. 

## Utstillinger
Hittil største oppdrag var utsmykking av Bardufoss Fellesverksted i 2001/2002. Her laget han foto og maleri, en monter med landskap og utstoppede dyr. 

De siste årene har han også deltatt på vårutstillingen i Nittedal, samt hatt utstilling på Interiørgalleriet i Oslo.
LOL (^^,)

***LOL <(^^,)>*** er det tredje albumet av den svenske artisten Basshunter. Albumet ble sluppet 1. september 2006.

## Sporliste
**Originalen** (som kom 1. september 2006)
# «Vi sitter i Ventrilo och spelar DotA» (Radio Edit) – 3:21
# «Boten Anna» (Radio Edit) – 3:28 
# «Strand Tylösand» – 3:17 
# «Sverige» – 2:58 
# «Hallå där» – 2:38 
# «Mellan oss två» – 3:57 
# «Var är jag» – 4:00 
# «Utan stjärnorna» – 3:50 
# «Festfolk» (2006 remix) – 4:00 
# «Vifta med händerna» (BassHunter remix, av Patrik og Lillen) – 3:10 
# «Professional Party People» – 3:09
# «I'm Your Basscreator» – 5:24
# «Boten Anna» (instrumental) – 3:20 
# «Vi sitter i Ventrilo och spelar DotA» (utvidet versjon) – 7:43 

**International Edition** (utgitt 22. desember 2006)
# «DotA» (Radio Edit) – 3:21
# «Boten Anna» – 3:28 
# «I'm Your Basscreator» – 5:24
# «Russia Privjet» – 4:07
# «Professional Party People» – 3:09
# «GPS» – 4:00
# «Hello There» – 2:40
# «We Are the Waccos» – 3:58
# «The Beat» – 3:35
# «Without Stars» – 3:50
# «Throw Your Hands Up» (BassHunter Remix) (av Patrik and the Small Guy) – 3:10
# «Strand Tylösand» – 3:17 
# «Between the Two of Us» – 3:58
# «Boten Anna» (Instrumental) – 3:20
# «DotA» (Club Mix) – 5:44
# «Jingle Bells» – 2:46

## Referanser


## Kilder
* 

## Eksterne lenker
*
Mat Hoffman

**Mat Hoffman** (født 9. januar 1972), egentlig Mathew Hoffman, er blant verdens mest kjente BMX-ryttere. Han har vunnet mange titler som bl.a. «Reactor»-prisen i X-Games for største hopp.

## Referanser

## Eksterne lenker
*
Sunniva Schultze-Florey

**Sunniva Fløtra Schultze-Florey** (født 1984) er jurist, homoaktivist og en av initiativtakerne bak det feministiske politiske partiet Feministisk initiativ. Hun har erfaring fra partipolitikk og er tidligere Rødt-politiker fra Bergen.

Schultze-Florey har bakgrunn fra Rød Ungdom, Norsk målungdom og Ungdom mot Narkotika, og har jobbet mye med antirasisme.

Sunniva Schultze-Florey var regionsansvarlig for Vestlandet Rød Ungdom fra 2002 til 2004. Hun satt i fylkesstyret i Hordaland Rød Valgallianse (RV) fra 2002.

Schultze-Florey ble valgt inn for RV på Fylkestinget som 18-åring ved fylkestingsvalget i 2003 og gjenvalgt i 2007. Hun var partiets gruppeleder satt i utvalg for opplæring og helse og markerte seg blant annet som motstander av sammenslåing av videregående skoler og nedlegging av spesialskoler. I desember 2007 fikk hun vedtatt en plan mot diskriminering av homofile i den videregående skolen i Hordaland. I januar 2008 ble hun kåret til «Årets homopolitiker» 2007 og «Årets Homofryd», av Bergen Gay Galla. Hun trakk seg fra fylkestinget i 2009.

Sunniva Schultze-Florey tok videregående utdanning på Bergen yrkesskole, og studerte jus ved Universitetet i Bergen. Ved studentrådsvalet 2007 ble hun valgt inn i studentrådet i Bergen, for Rødt Universitets- og Høyskolelag. Hun har også vært medlem av Norsk Studentunion sitt landsstyre og sittet i styret til Kvinnegruppa Ottar i Bergen.

Schultze-Florey har arbeidet i Utdanningsdirektoratet og i Hordaland fylkeskommune.. Hun jobber nå i Diskrimineringsnemnda.

## Referanser


## Kilder
* Kandidatpresentasjon hos Rødt Hordaland ved stortingsvalget 2009; besøkt 27. juni 2013.
The Afeeliated

**The Afeeliated** er en norsk hiphop-gruppe bestående av rapper Ivy League aka Ivan Average og produsent John Derek Bishop. Gruppen var en del av det Stavanger-baserte labelet Manisk Lyd.

Musikken har sitt utspring og trekker inspirasjon fra amerikansk mid-school hip-hop, fra midten av 90-tallet.  Produksjonene er sample-basert med innslag av selvspilte instrumenter. Alle tekster er skrevet og framført av MC Ivan Average.

## Utgivelser
*"Saving the City Vol 2", mars 2010
*"The Threshold Session", april 2007
*"Saving the City Vol 1", juli 2008 (gratis på nett og i Kingsize Magazine)
*"Cognition In Melody"

## Eksterne lenker
* 
* Bergensavisen – The Afeeliated sikter høyt
Stanghelle stasjon

**Stanghelle stasjon** ble opprettet i 1883 som *Stanghelle stoppested* da Vossebanen åpnet ved tettstedet Stanghelle i Vaksdal kommune i Hordaland. Rundt 1919 ble stoppestedet oppgradert til stasjon, og denne var betjent til 28. mai 1979 da den ble fjernstyrt.

Stasjonen betjenes av alle lokaltog mellom Bergen og Myrdal.

## Galleri

Stanghelle-1.jpg|Stanghelle stasjon, juni 2022
Stanghelle-2.jpg|Stanghelle stasjon og plattform
Stanghelle-3.jpg|Leskur på Stanghelle stasjon
Stanghelle stasjon 2.jpg|Leskur for de reisende
Stanghelle stasjon.jpeg|Stasjonen i 1892


## Litteratur
* 
* 
* 

## Eksterne lenker
Palanga internasjonale lufthavn

**Palanga internasjonale lufthavn**  er en flyplass som ligger i Palanga vest i Litauen ved Østersjøen. Den ble etablert i 1937.

Flyplassen er den tredje største i Litauen etter Vilnius internasjonale lufthavn og Kaunas internasjonale lufthavn.

## Historie
*Palanga flyplass ble etablert i 1937.
*I 1939 ble den første regelmessige rute mellom Palanga og Kaunas åpnet.
*Etter andre verdenskrig ble Litauen ble okkupert av Sovjetunionen, og det sovjetiske forsvaret tok kontroll over flyplassen.
*I 1963 ble den sivile flyplass etablert. Rutene gikk til Vilnius og Moskva.
*I 1990 Litauen ble selvstendig, og i 1991 ble statsbedriften «Palangos oro uostas» («Palanga flyplass») etablert.
*Antall reisende ved flyplassen har økt gradvis siden 1993. 
*Etter at Litauen ble medlem i EU økte antallet reisende med 60% fra 2003 til 2004.

## Statistikk
### Statistikk over antall passasjerer

### De største flyplassene i Baltikum
Antall passasjerer (år og flyplass):

## Selskaper og ruter

## Referanser


## Eksterne lenker
*
Bolstadøyri stasjon

**Bolstadøyri stasjon** ligger i Naustvegen 4 på Bolstadøyri i Voss kommune. Stasjonen ble åpnet som *Bolstad stoppested* i 1883 da Vossebanen sto ferdig og er en av de opprinnelige stasjonene på Bergensbanen. Rundt 1911 ble den oppgradert til stasjon, 1923 fikk den dagens navn. Stasjonen var betjent til 1981. 1. juni året før fikk stasjonen fjernstyring.  

## Galleri

Bolstadøyri stasjon, 2021.jpg|Bolstadøyri stasjon, 2021
Bolstadøyri planovergang km 414,08.jpg|Bolstadøyri planovergang km 414,08
Bolstadtunnelen, 2021.jpg|Bolstadtunnelen, 2021
Bolstadøyri stasjon 2.jpeg|Stasjonen i 1892, med Bolstadelva og Bolstadfjorden


## Litteratur
* 
* 
* 

## Eksterne lenker
Suomussalmi

**Suomussalmi** er en kommune i landskapet Kajanaland i Finland. Den grenser til kommunene  Taivalkosken, Puolanka og Hyrynsalmi, Kuusamo, Pudasjärvi og Kuhmo. Kommunen har også grense mot Russland i øst. Suomussalmis største tettsted er Ämmänsaari. Kommunen er enspråklig finsk. Suomussalmi hadde .

I forbindelse med vinterkrigen 1939-40 var Suomussalmi kjent for slaget ved Suomussalmi, der undertallige finske styrker ødela og slo tilbake to sovjetiske divisjoner.

## Vennskapsbyer
*  Kalevala, Russland
*  Nordmaling kommune, Sverige 

## Referanser


## Eksterne lenker
* 


Leino railway station.jpg|Leino jernbanestasjon
Vääkiö railway station.jpg|Vääkiö jernbanestasjon
Pesiökylä railway station.jpg|Pesiökylä jernbanestasjon
Bogegrend holdeplass

**Bogegrend holdeplass** lå på Bergensbanen mellom Trengereid stasjon i vest og Vaksdal stasjon i øst. 

Holdeplassen var bare tilgjengelig til fots, det går ikke bilvei dit. Frem til persontrafikken ble nedlagt 9. desember 2012 ble den betjent mandag til fredag av to tog mot Bergen om morgenen, og to om ettermiddagen på vei mot Voss stasjon.

Holdeplassen er omtalt i media i ruten for den ønskede sykkelvei mellom Trengereid-Vaksdal-Stanghelle.

## Referanser


## Eksterne lenker
Arendal korfestival

**Arendal korfestival** er en årlig musikkfestival i Arendal, første gang holdt i 1997.

Korfestivalen oppsto etter initiativ fra Arendal Næringsråd som ville skape en sommerfestival i byen. Med godt samarbeid med sang og musikkrådet og med kultursjefen i Froland, så festivalen dagens lys. På de første 10 år har mer enn 100 kor og 4500 sangere deltatt på festivalen.

## Innlosjering
Festivaldeltakerne innlosjeres på Hove Leir på Hove, Tromøy utenfor Arendal. Overnattingskapasiteten setter et øvre tak på 500 deltakere som kan delta.

## 2007
10-årsjubileum. Festivalen ble holdt 1. til 3. juni. 16 kor underholdt på en gigantisk korkonsert i Arendal sentrum 2. juni. «The Real Group» opptrådte på festivalen i Arendal Kulturhus samme dag.

## 2008
Arendal korfestival 2008 holdes 6. til 8. juni. 14 kor ifra Sør-Norge og Danmark deltar

## 2009
Arendal korfestival 2009 holdes 5. til 7. juni. Festivalen er fulltegnet.

## Eksterne lenker
* Arendal korfestival

## Kilder
*  Agderpostens papirutgave 3. juni 2008
Monica Iagăr

**Monica Dinescu-Iagăr** (født 2. april 1973 i Sighetu Marmației) er en rumensk høydehopper. I 1998, vant hun EM innendørs med et hopp på 1.96&nbsp;meter, og EM utendørs med 1.97&nbsp;meter. Året etter, gikk hun til topps i Universiaden. Under OL i Athen i 2004 endte hun som nummer åtte. Hennes personlige rekord er 2.02&nbsp;meter. I 1996 ble Dinescu-Iagăr utestengt i seks måneder for brudd på dopingbestemmelsene.
## Andre meritter
* EM 1994 Klarte ikke å kvalifisere seg til finalen.

## Referanser


## Eksterne lenker
*
Jack Shaheen

**Jack George Shaheen Jr.** (1935–2017) var en amerikansk medieforsker og sakprosaforfatter som forsket på felter som rasisme og stereotypier i amerikansk populærkultur. Han var professor i massekommunikasjon ved Southern Illinois University. Han var også rådgiver i Midtøsten-saker for nyhetskanalen CBS, for FN og for det amerikanske justisdepartementets borgerrettighetsavdeling.

## Liv og virke
### Bakgrunn
Shaheen ble født og oppvokst i Clairton, et lite tettsted utenfor Pittsburgh i Pennsylvania. Hans foreldre var immigranter fra Libanon, fra de kristne befolkningsgrupper der. Etter college gikk han inn i militæret. Deretter flyttet han til Tyskland hvor han arbeidet for den amerikanske regjeringen i tre år. Han fortsatte deretter sin utdanning og tok forløpende en mastergrad og en doktorgrad.

### Forfatter og forsker
På 1970-tallet fattet han interesse for rasisme og stereotypier i den amerikanske kultur. Interessen kom etter at hans barn hadde sett noen stygge fremstillinger av arabere i en tegneserie. Han studerte ved universiteter som Carnegie Institute of Technology, Pennsylvania State University og University of Missouri.

Shaheen skrev flere bøker om hvordan etniske minoriteter ble fremstilt i amerikanske medier - og i særdeleshet hvordan arabere og islam ble fremstilt. I hans mest kjente, *Reel Bad Arabs*, fra 2001, hevder han hvordan den amerikanske filmindustrien i nesten 900 Hollywood-filmer, fra 1905 frem til 2001, systematisk fremstiller muslimer og arabere som skurker. Han har også hevdet at den negative fremstillinger av muslimer og arabere ble flere etter at Irak invaderte Kuwait i 1990 og etter terrorangrepene mot USA i 2001. De negative fremstillingene som kom i kjølvannet av disse hendelsene mente han bidro til å forsterke amerikanernes negative holdninger overfor muslimer og arabere. Shaheen mente også at fremstillingene av muslimer kunne sammenlignes med måten jødene ble fremstilt på i nazi-inspirerte filmer som blant annet *Die Rothschilds Aktien von Waterloo* (1940). *Reel Bad Arabs* ble i 2006 overført til dokumentarfilmen*[[Reel Bad Arabs: How Hollywood Vilifies a People (film)|How Hollywood Vilifies a People]]*. Shaheen ønsket gjennom sitt arbeide å utfordrer de stereotypiene om arabere som han mente lå i det amerikanske samfunnet.

Shahen var jevnlig gjest på tv-programmer som *[[Nightline]]*, *[[Good Morning America]]*,* [[48 Hours (TV)|48 Hours]]*, og *[[The Today Show]]*. Han var medarbeider på TV-serier som *[[The Lucy Show]]*, *[[Twelve O'Clock High]]* og *[[The Undersea World of Jacques Cousteau]]*. Han var konsulent på filmer som *[[Syriana]]* og *[[Tre konger]]*.

## Publikasjoner
* *The Survival of Public Broadcasting* (1973, Southern Illinois University)
* *Abscam: Arabiaphobia in America* (1980, American-Arab Anti-Discrimination Committee)
* *The TV Arab* (October 1984, Bowling Green State University Popular Press)
* *Arab and Muslim Stereotyping in American Popular Culture*
* *Nuclear War Films*
* *Reel Bad Arabs* (2001)
* *Guilty: Hollywood's verdict on Arabs after 9/11* (2008)

## Referanser


## Eksterne lenker
*Intervju med Shaheen (Al-Rasub, 2014)
Liss

**Liss** og **Lis** er kortformer av kvinnenavnet *[[Elisabet]]* som har opprinnelse i hebraiske *Elisheba*, «Gud er fullkommen».

Andre former av navnet er *Liz* (engelsk), *Lys* (tysk) og *Lies* (nederlandsk).

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Grete Lis Bibalo (f. 1937), norsk bildekunstner
* Lis Gerhardt (f. 1948), norsk bildekunstner
* Liz Bente Løkke Dæhli (f. 1958), dansk-norsk forfatter
* Liz Tove Vespestad (f. 1965), norsk musiker

## Referanser


## Eksterne lenker
*
Lundebytjern

**Lundebytjern** (også kalt **Lundebyvannet**) er en liten innsjø i Indre Østfold kommune i Hærland i Østfold. Utløpet er Dalselva, som renner nordover mot Trøgstad, der den munner ut i Hæra. Vannet har tilløp fra flere midre bekker, det største kommer fra Steinsvann i Trømborgfjella.

Lundebyvannet er et av indre Østfolds mest besøkte badesteder. Det ligger bare 15 minutters biltur øst for Mysen.

## Referanser
Evanger stasjon

**Evanger stasjon** ble opprettet i 1883 som *Evanger stoppested* da Vossebanen åpnet. Mellom 1894 og 1917 navnet skrevet *Ævanger*. Rundt 1910 ble den oppgradert til stasjon, som var betjent til 1988 etter at den hadde blitt fjernstyrt fra 01. juni 1980. Den betjenes av alle lokaltog mellom Bergen og Myrdal.

I forbindelse med utbygging av Evanger kraftverk i 1963 ble masse fra tunneldrivingen lagt i Evangervatnet og brukt til utvidelse av tettstedet Evanger. Det ble anlagt sidespor fra Evanger stasjon over ny bro til kraftstasjonen i berget ved sentrum på andre siden av elven.

## Galleri

Evanger-2.jpg|Evanger stasjon, juli 2021
Evanger-4.jpg|Evanger stasjon, med forberedelser til ny overgangsbru, juli 2021
Evanger.jpg|Overgangsbru, juni 2022


## Litteratur
* 
* 
* 

## Referanser


## Eksterne lenker
Seimsgrend holdeplass

**Seimsgrend holdeplass** er en ubetjent stopp på Bergensbanen mellom Evanger stasjon i vest og Bulken stasjon i øst.

Holdeplassen betjenes av lokaltog og stopper kun ved forespørsel.

## Galleri

Seimsgrend-2.jpg|Plattformen på Seimsgrend, oktober 2024
Seimsgrend-4.jpg|Seimsgrend, høgtalarteneste
Seimsgrend-5.jpg|Stopp ved behov, gi signal


## Litteratur
* 
* 

## Eksterne lenker
Bulken stasjon

**Bulken stasjon** ble opprettet som *Bulken stoppested* i 1883 da Vossebanen åpnet. Fra 1894 til 1907 ble navnet skrevet *Bolken*. I 1907 ble den oppgradert til stasjon, og denne var betjent til 1. juni 1980 da den fikk fjernstyring fra Bergen. Den betjenes av alle lokaltog mellom Bergen og Myrdal.

## Bygninger

Stasjonen hadde opprinnelig en stasjonsbygning tegnet av Balthazar Lange. Denne var av typen for fjerde klasse, i likhet med stasjonsbygningene ved Nesttun, Haukeland, Arna, Trengereid, Stanghelle, Dale, Bolstadøyri og Evanger. Stasjonsbygningen hadde opprinnelig langt takutspring, slik Langes stasjonsbygninger hadde, men ble ombygget etter planer av Bjarne Friis Baastad ved NSB Arkitektkontor. Stasjonsbygningen ble revet i 1991. Den bygningen som brukes som stasjonsbygning i dag, og som inneholder venterom, var opprinnelig godshus. Bygningen ble utvidet østover med CTC-rom i 1979, og priveter ved stasjonen er revet. I bygningsregistreringen fra 1984 omtales også uthus/vedbu. Dette bygget er revet, i likhet med redskapsbu og hvilebu, som lå på sørsiden av sporet der E16 nå går.

## Elvesurfing
Ved Liland bru omtrent 500 meter fra Bulken stasjon ligger Bulkenbølgen, som trolig er Norges mest kjente bølge for elvesurfing. Bølgen er surfbar når vannføringen er mellom 125 og 150 kubikkmeter per sekund. Gjennomsnittlig vanntemperatur fra mai til juli er omtrent 8&nbsp;°C. Surfing på Bulkenbølgen har vært med i ekstremsportveko.

;Gjennomsnittlig vannføring og temperatur

## Referanser




## Litteratur
* 
* 
* 

## Eksterne lenker
Jenisejbukta

**Jenisejbukta** (russisk: Енисейский залив &ndash; *Jenisejskij zaliv*) er ei stor bukt i Nord-Russland. Den ligger helt nord i Krasnojarsk kraj, hvor elva Jenisej munner ut i Karahavet. 

Bukta begynner i fortsettelsen av Jenisej-elvas utløp, og utvider seg til en bredde på rundt 50&nbsp;kilometer. Den er 250&nbsp;km lang og går grovt sett i retning nord-sør. 

I buktas sørlige ende, ved Jenisejs utløp, ligger de lange og flate *Brekhovskijøyene* (russisk: Бреховские острова). Lengre nord blir bukta bredere og vannet saltere. *Krestovskijøya* (russisk: Остров Крестовский) ligger ved østkysten av bukta. Ved Jenisejbuktas munning i Karahavet ligger Sibirjakovøya. 

Været i området er arktisk, med lange og iskalde vintere med hyppige stormer. Hele regionen rundt nedre Jenisej er øde og tynt befolket, og bosetningene er bygget på permafrost. Det er lite vegetasjon, unntatt mose, lav og noe gress.

Jenisebukta er frosset over rundt ni måneder i året, og selv om sommeren er den nesten aldri helt fri for isflak. Om vinteren blir skipsrutene i bukta og oppover Jenisej til havnebyen Dudinka holdt åpne av isbrytere. 

Jenisejbukta inngår i Store Arktis statlige naturreservat, Russlands største naturverneområde.

## Eksterne lenker
* Havner på Jenisej og i Jenisejbukta (kart) 
* Tysk-russisk prosjekt om avløp fra sibirske elver (pdf-fil)
* Dissolved organic matter (DOM) in the estuary of the Yenisei (pdf-fil)
* Salt intrusions in Siberian river estuaries  (pdf-fil)
481 Emita

**481 Emita** er en hovedbelteasteroide. Den ble oppdaga den 12. februar 1902 av Luigi Carnera fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.

## Eksterne lenker
* 
* Minor Planet Center – «Discovery Circumstances: Numbered Minor Planets»
Storm (navn)

**Storm** er et mannsnavn med opprinnelse i det norrøne ordet *stormr*, «storm». *Storm* ble opprinnelig brukt som et tilnavn. Navnet kan også tolkes med betydningen «ivrig».

*Sturm* er en tysk form av navnet.

## Utbredelse
Navnet *Storm* er kjent i norsk, dansk og engelsk kultur. Fra 1970 ble det ikke tillatt brukt som fornavn i Norge siden det også var et etternavn. Dette har siden blitt endret.

*Storm* har fra 2014 norsk navnedag 14. august.

Foreløpig er navnet ganske sjeldent i Norge, bare 230 menn har Storm som eneste fornavn, men tall fra SSB viser at populariteten til navnet er økende.

|}

*Storm* brukes også noe som kvinnenavn.

|}

## Kjente personer med navnet
Personene i listen er ordnet kronologisk etter fødselsår.
### Som fornavn
* Storm Thorgerson (f. 1944), engelsk grafiker

### Som mellomnavn
* Robert Storm Petersen (1882–1949), dansk tegner og humorist, kjent som Storm P.
* Olav Storm Iversen (1910&ndash;1983), norsk billedkunstner

### Som etternavn
* Mathilde Thomine Storm (f. 2000), norsk skuespiller

## Referanser


## Eksterne lenker
*
Jørnevik holdeplass

**Jørnevik holdeplass** var en ubetjent stopp på Bergensbanen mellom Bolstadøyri stasjon i vest og Evanger stasjon i øst.

Holdeplassen er bare tilgjengelig til fots, det går ikke bilvei dit. Frem til persontrafikken ble nedlagt 9. desember 2012 ble den betjent av ett tog daglig i hver retning.

## Litteratur
* 
* 

## Eksterne lenker
Rutetabeller 045 07.01 2007- 16.06 2007
Oslo Innovation Week

**Oslo Innovation Week** (**OIW**) er et arrangement som samler norske og internasjonale miljøer innen innovasjon, næring og oppstart. Overordnede hensikt er å synliggjøre og styrke norske selskaper som løser globale utfordringer. **Oslo Innovation Week** ble første gang arrangert i 2006 i regi av Oslo kommune, Venturelab og Innovasjon Norge og Oslo Business Region er prosjektleder. Uken samler hvert år en rekke nasjonale og internasjonale aktører og foredragsholdere fra inn- og utland. I 2019 deltok 13000 deltakere der 30% av disse var internasjonale.

## Hensikt
Oslo Innovation Week er en **internasjonal møteplass** og plattform for norske selskaper og deres samarbeidspartnere, kunder og interessenter. Arrangementet setter søkelyset på regionens muligheter, herunder Oslo, Osloregionen, Norge og Norden. Samtidig bidrar plattformen til økt samarbeid mellom sentrale miljøer og selskaper som bidrar til innovasjon og entreprenørskap.  

## Arrangementene
**Oslo Innovation Week** består av en rekke  arrangementer fordelt over en uke som hver og en tar opp temaene bærekraftige løsninger, innovasjon og entreprenørskap. Arrangementet er et samarbeid mellom norsk næringsliv og universitets- og kompetansemiljøer. I 2019 hadde Oslo Innovation Week over 70 arrangementer.

**Oslo Innovation Week** er organisert som et paraplyarrangement hvis oppgave er å fremme uka som helhet og koordinere delarrangørenes arrangementer. Arrangementene deltar under en felles målsetting og en felles visjon, «Energizing Innovation». Regionens innovasjon og skaperkraft tenkes å kunne bli fremmet gjennom dette. 

### Bidragsytere/delarrangører
*Professional Women's Network
*Norway Health Tech
*Cisco 
*IKT Norge 
*Antler
*Energy Valley
*Patentstyret
*Abelia
*Circular Norway 
*Oslo Science City
*EGGS
*UiO
*AirThings
*Katapult Accelerator 
*InsjOslo
*Solenergiklyngen
*Forskningsparken AS
*MESH
*StartupLab
*DNB
*Oslo Freedom Forum 
*Oslo kommune 
*Innovasjon Norge 
*m.fl. 

## Eksterne lenker
*
482 Petrina

**482 Petrina** er en hovedbelteasteroide. Den ble oppdaga den 3. mars 1902 av Max Wolf fra Landessternwarte Heidelberg-Königstuhl i Heidelberg. Den er oppkalt etter *Peter*, en av Wolfs hunder.

## Eksterne lenker
* 
* Minor Planet Center – «Discovery Circumstances: Numbered Minor Planets»
Chidi Imoh

**Chidi Imoh** (født 1963) er en tidligere friidrettsutøver fra Nigeria som vant sølvmedalje på 4 x 100 meter under OL 1992 i Barcelona. Han har også en sølvmedalje på 60 meter fra innendørs-VM i 1991.

Imoh er en tidligere student fra University of Missouri i Columbia. Det var i studietiden han satte sine bestenoteringer på 100 meter og 200 meter, med tidene 10.00 og 19.9, som også er skolerekorder. Han er tidligere tatt for doping.

## Personlige rekorder
* 100 meter – 10.00 (1986)
* 200 meter – 19.9 (1985)
 
## Referanser


## Eksterne lenker
*
Fylkesvei 3370

**Fylkesvei 3370** går mellom Kalstad og Kirkebukta i Kragerø kommune. Veien er 2,9&nbsp;km lang.

Frem til 2019 hadde veien betegnelsen fylkesvei 253 (Telemark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Jon Favreau

**Jonathan Favreau** (født 16. oktober 1966 i Queens i New York) er en amerikansk skuespiller, manusforfatter, filmprodusent og -regissør.

Favreau ble født i nabolaget Flushing i Queens som sønn av Madeleine, en lærer som døde av leukemi i 1978, og Charles Favreau, også en lærer som spesialiserte seg i spesialpedagogikk. Charles Favreau var katolsk og Madeleine var jødisk.

Jon Favreau tok eksamen ved Bronx High School of Science i 1984 og gikk ved Queens College fra 1984 til 1987. Han droppet etterhvert ut av college og flyttet i 1988 til Chicago for å satse på en karriere innenfor komedie og underholdning. I 1993 fikk han sin første filmrolle i filmen *[[Rudy]]*, med Sean Astin i hovedrollen. Under innspillingen stiftet Favreau bekjentskap med Vince Vaughn. I 1994 hadde en rolle i filmen *[[PCU]]* samtidig som han gjorde sin debut på TV i serien *[[Seinfeld]]*s episode «The Fire».

Favreau flyttet så til Los Angeles hvor han fikk sitt virkelige gjennombrudd i 1996 da han medvirket både som skuespiller og manusforfatter i filmen *[[Swingers]]*. Her spilte han nok en gang sammen med Vince Vaughn. I 1997 dukket han opp i noen episoder i TV-serien *[[Venner for livet]]* som Pete Becker, en av kjærestene til karakteren Monica Geller, spilt av Courteney Cox. Favreau spilte i seks episoder av serien før forholdet mellom Pete Becker og Monica Geller endte på grunn av førstnevntes ønske om å delta i Ultimate Fighting Championship. Favreau dukket så opp i episoder av komedieserien *[[Tracey Takes On…]]* i 1996 og 1997.

I 2001 debuterte han som regissør med filmen *[[Made]]*, der han også sto for filmmanus og spilte hovedrollen. I 2008 regisserte han *[[Iron Man (film)|Iron Man]]*, der han også hadde en mindre rolle, samt oppfølgeren *[[Iron Man 2]]* i 2010.

Han er skaper og en av produsentene og regissørene av Star Wars Disney + originalserien The Mandalorian (2019 – nå), og produserer filmer under produksjonsselskapet Fairview Entertainment.

## Filmografi
### Regi
* 2001: *[[Made]]*
* 2003: *[[Elf]]*
* 2005: *[[Zathura (film)|Zathura]]*
* 2008: *[[Iron Man (film)|Iron Man]]*
* 2010: *[[Iron Man 2]]*
* 2011: *[[Cowboys & Aliens]]*
* 2014: *[[Chef (film)|Chef]]*
* 2016: *[[Jungelboken (2016)|Jungelboken]]*
* 2019: *[[Løvenes konge (2019)|Løvenes konge]]*
*2019: The Mandalorian

## Referanser


## Eksterne lenker
* 
*
Árpád (navn)

**Árpád** er et mannsnavn som betyr «frø» på ungarsk.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Árpád (ca. 845 – ca. 907), ungarsk storhertug
* Arpad Elo (1903–1992), ungarsk-amerikansk sjakkspiller
* Árpád Pusztai (f. 1930), ungarsk genforsker
* Arpad Busson (f. 1963), sveitsisk finansmann

## Referanser


## Eksterne lenker
*
Konjunktur

En **konjunktur** er en generell betegnelse på aktivitetsnivået i en markedsøkonomi. Aktivitetsnivået måles ved bruttonasjonalprodukt (BNP), som består av en rekke økonomiske størrelser som f.eks. investeringer, sysselsetting og forbruk, og konjunkturen er gitt ved differansen mellom aktivitetsnivået og trendnivået.

En oppgangskonjunktur finner sted når veksten er større enn trendveksten for BNP, mens en lavere vekst tilsier en tilstand med nedgangskonjunktur. Fra et bunnivå i en lavkonjunktur kan man eksempelvis oppleve oppgang uten at man befinner seg i en høykonjunktur, og vice versa. Over tid vil, per definisjon, summen av høy- og lavkonjunkturer vise til en trend tilsvarende trendkurven til reelt BNP.

## Se også

* Resesjon 
* Depresjon 
* Motkonjunkturpolitikk 
* Økonomisk indikator 

## Eksterne lenker
* Statistisk sentralbyrå: Konjunkturer – statistikk, analyser og prognoser
498 Tokio

**498 Tokio** er en hovedbelteasteroide. Den ble oppdaga den 2. desember 1902 av Auguste Charlois fra Observatoire de Nice i Nice. Den er oppkalt etter Japans hovedstad Tokyo.

## Eksterne lenker
* 
* Minor Planet Center – «Discovery Circumstances: Numbered Minor Planets»